NOTĂ DE INFORMARE A CETĂȚENILOR
PRIVIND PRELUCRAREA DATELOR CU CARACTER PERSONAL
EFECTUATĂ DE CĂTRE SECTORUL 4 al MUNICIPIULUI BUCUREȘTI
prin intermediul sistemului de supraveghere video al spațiului public - Sector 4

	Sectorul 4 al Municipiului București, cu sediul în Bulevardul George Coșbuc, nr. 6-16,  București, Sector 4, cod poștal 040532, reprezentată prin Domnul Daniel Băluță, în calitate de Primar, Telefon: 021.335.92.30/021.335.92.36, Fax: 021.337.07.90, E-mail: contact@ps4.ro, este responsabilă de prelucrarea datelor dumneavoastră cu caracter personal pe care le colectăm cu scopul îndeplinirii obligațiilor care rezultă din calitatea noastră de autoritate publică locală astfel, vă informează prin prezenta despre prelucrarea datelor dumneavoastră personale și a drepturilor pe care le aveți în conformitate cu REGULAMENTUL (UE) 2016/679 al Parlamentului European și al Consiliului din 27 aprilie 2016 (denumit în continuare GDPR) și a legislației naționale privind protecția și securitatea datelor personale, în vigoare.
	Prezenta NOTĂ DE INFORMARE explică de ce prelucrăm, cum colectăm, procesăm și protejăm toate datele prelucrate cu ocazia utilizării sistemului de supraveghere video al spațiului public - Sector 4, cum utilizăm informațiile și ce drepturi aveți în raport cu datele dumneavoastră cu caracter personal. De asemenea, conține datele de contact ale operatorului de date responsabil, pe care îl puteți contacta pentru a vă exercita drepturile, pe cele ale responsabilului cu protecția datelor și ale Autorității Naționale de Supraveghere a Prelucrării Datelor cu Caracter Personal (ANSPDCP).

1. Cine sunteți dumneavoastră?
Potrivit legislației, dumneavoastră sunteți o „persoană vizată”, adică o persoană fizică identificată sau identificabilă. Pentru a fi complet transparenți în privința prelucrării de date și pentru a vă permite să vă exercitați cu ușurință, în orice moment, drepturile, am implementat măsuri pentru a vă facilita comunicarea dintre noi, operatorul de date și dumneavoastră, persoana vizată.
2. Angajamentul nostru cu privire la protecția datelor personale
Protecția informațiilor dumneavoastră  personale este foarte importantă pentru noi. De aceea, ne-am luat angajamentul să respectăm legislația europeană și națională privind protecția datelor cu caracter personal, în special Regulamentul (EU) 679/2016, cunoscut și sub denumirea de GDPR și a următoarelor principii:
3. Legalitate, echitate și transparență
Prelucrăm datele dumneavoastră legal și corect. Suntem întotdeauna transparenți în privința informațiilor pe care le utilizăm, iar dumneavoastră sunteți informat corespunzător.
4. Controlul vă aparține
În limitele legii, vă oferim posibilitatea de a vizualiza datele dumneavoastră personale care fac obiectul prezentei și de a vă exercita celelalte drepturi.
5. Integritatea datelor și limitarea scopului
Utilizăm datele numai în scopurile descrise la momentul colectării sau în noi scopuri compatibile cu cele inițiale. În toate cazurile, scopurile noastre sunt compatibile cu legislația în vigoare. Luăm măsuri rezonabile pentru a ne asigura că datele personale sunt corecte, complete și actualizate.
6. Securitate
Am implementat măsuri rezonabile de securitate, criptare și acces restricționat, astfel încât să vă protejăm cât mai bine informațiile. Cu toate acestea, rețineți faptul că niciun site web, nicio aplicație și nicio conexiune la internet nu este complet sigură.
7. Schimbări
Putem schimba Politica privind prelucrarea datelor cu caracter personal în orice moment, în funcție de circumstanțele legale sau alte circumstanțe care pot apărea în interesul dumneavoastră sau al Sectorului 4 al Municipiului București. 
8. Temeiul legal și scopul prelucrării datelor
Prelucrarea datelor cu caracter personal realizată prin intermediul sistemului public de supraveghere video urbană se desfășoară exclusiv în limitele competențelor conferite de lege autorităților administrației publice locale și Poliției Locale și are la bază un regim juridic diferențiat, determinat de scopul concret al fiecărei operațiuni de prelucrare. În conformitate cu principiul limitării scopului și cu jurisprudența Curții de Justiție a Uniunii Europene, fiecare categorie de prelucrare este analizată distinct, în funcție de finalitatea urmărită și de competențele exercitate la momentul utilizării datelor:
A. Prelucrările efectuate în temeiul Regulamentului (UE) 2016/679 (GDPR): în măsura în care imaginile sunt utilizate pentru îndeplinirea atribuțiilor administrative ale autorităților administrației publice locale sau ale Poliției Locale care nu constituie activități specifice prevenirii și combaterii infracționalității, prelucrarea se realizează în temeiul art. 6 alin. (1) lit. c) GDPR – îndeplinirea unei obligații legale și ale art. 6 alin. (1) lit. e) GDPR – îndeplinirea unei sarcini care servește unui interes public ori rezultă din exercitarea autorității publice, completat cu dispozițiile  O.U.G. nr. 57/2019 privind Codul administrativ, Legea nr. 155/2010 a poliției locale, O.G. nr. 2/2001 privind regimul juridic al contravențiilor, Legea nr. 273/2006 privind finanțele publice locale și alte acte normative care reglementează atribuțiile autorităților administrației publice locale.  Aceste prelucrări pot urmări, fără a se limita la: protejarea patrimoniului public, prevenirea și constatarea faptelor contravenționale, gestionarea circulației și siguranței rutiere, protecția infrastructurii publice, monitorizarea respectării regulamentelor locale, documentarea unor incidente administrative, apărarea drepturilor și intereselor legitime ale autorității publice în cadrul procedurilor judiciare sau administrative. 
B. Prelucrările efectuate în temeiul Legii nr. 363/2018 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, descoperirii, cercetării, urmăririi penale și combaterii infracțiunilor sau al executării pedepselor, măsurilor educative și de siguranță, precum și privind libera circulație a acestor date. În situația în care imaginile sunt utilizate pentru prevenirea, identificarea, investigarea sau sprijinirea combaterii faptelor prevăzute de legea penală ori pentru gestionarea unor situații care implică exercitarea atribuțiilor autorităților competente în materia executării legii, prelucrarea este supusă dispozițiilor Legii nr. 363/2018 privind protecția persoanelor fizice referitor la prelucrarea datelor cu caracter personal de către autoritățile competente. În această categorie intră, cu titlu exemplificativ: sesizarea și documentarea unor infracțiuni flagrante, identificarea autorilor unor infracțiuni, localizarea persoanelor urmărite, transmiterea imaginilor către Poliția Română, Parchet sau alte autorități competente, conservarea imaginilor necesare unei anchete penale, prevenirea producerii unor fapte grave împotriva persoanelor sau patrimoniului, intervenția în situații care prezintă risc pentru ordinea și siguranța publică. 
9. Tipuri de date cu caracter personal pe care le prelucrăm
Politica privind protecția și securitatea datelor personale prelucrate de operator este de a colecta numai datele personale necesare, doar în scopurile menționate și de a solicita persoanelor vizate doar acele date cu caracter personal strict necesare îndeplinirii scopurilor mai sus definite. 
Tipuri de date personale supuse prelucrărilor la nivelul Poliției Locale a Sectorului 4 al Municipiului București pentru realizarea scopurilor mai sus menționate, sunt următoarele: 
· imagini video( imaginea persoanelor surprinse în aria de acoperire a camerelor, alte caracteristici fizice observabile sau sugestive(îmbrăcămintea, încălțămintea și alte elemente de identificare vizuală), obiectele sau bunurile aflate asupra persoanei ori utilizate de aceasta, în măsura în care acestea sunt surprinse de camere.
· date privind deplasarea persoanelor(prezența unei persoane într-o anumită locație, traseul și direcția de deplasare, data și ora surprinderii imaginilor, locul în care imaginile au fost înregistrate)
· date privind vehiculele(imaginea vehiculului, numărul de înmatriculare, marca, modelul și culoarea vehiculului, alte elemente vizibile de identificare)
· date rezultate incidental(comportamentul persoanelor în spațiul public, interacțiunea dintre persoane, participarea la evenimente sau incidente, implicarea într-o faptă contravențională, antisocială sau, după caz, într-o faptă susceptibilă de a constitui infracțiune.)
Toate aceste date nu sunt colectate ca scop în sine, ci rezultă exclusiv din imaginile surprinse de sistem. Sistemul de supraveghere video nu este destinat colectării categoriilor speciale de date prevăzute la art. 9 din Regulamentul (UE) 2016/679 și nu utilizează tehnologii de recunoaștere facială, identificare biometrică automată, analiză comportamentală sau alte forme de profilare. În măsura în care imaginile surprind în mod incidental informații din care ar putea rezulta, direct sau indirect, aspecte privind starea de sănătate, originea rasială sau etnică, convingerile religioase ori alte categorii speciale de date, acestea sunt prelucrate exclusiv în măsura strict necesară pentru realizarea scopurilor legale ale sistemului și beneficiază de garanțiile prevăzute de legislația aplicabilă.
10. Categorii de destinatari ai datelor cu caracter personal
Datele dumneavoastră personale sunt destinate utilizării de către operator și pot fi comunicate următorilor destinatari doar ca urmare a obligațiilor stabilite prin lege: 
· structurilor interne ale operatorului care au atribuții legale privind: asigurarea ordinii și liniștii publice, siguranța circulației pe drumurile publice, protecția bunurilor publice, constatarea și documentarea faptelor contravenționale sau a altor incidente aflate în competența instituției, administrarea și securitatea sistemului de supraveghere video, efectuarea verificărilor interne privind incidentele de securitate sau exercitarea atribuțiilor de control.  Accesul este acordat exclusiv în limita competențelor legale și numai pentru realizarea scopurilor pentru care datele au fost colectate.
· alte autorități și instituții publice: organelor de urmărire penală, instanțelor judecătorești, parchetelor, autorităților competente în domeniul ordinii și siguranței publice, altor autorități publice care justifică existența unui temei legal expres pentru solicitarea datelor. Transmiterea datelor se realizează numai în baza unei solicitări formulate în condițiile legii sau în cazurile în care operatorul are obligația legală de comunicare.
· alți destinatari prevăzuți de lege: datele pot fi comunicate altor persoane fizice sau juridice numai atunci când există o obligație legală expresă sau o hotărâre a unei autorități competente care impune furnizarea acestora ori există un intere public general, cu respecatrea normelor privind confidențialitatea datelor. În nicio situație, datele nu sunt comunicate în scopuri comerciale sau de marketing.

11. Perioada de stocare a datelor personale
Datele cu caracter personal prelucrate prin intermediul sistemului de supraveghere video sunt păstrate numai pe perioada necesară îndeplinirii scopurilor pentru care au fost colectate, cu respectarea principiului limitării stocării prevăzut de art. 5 alin. (1) lit. e) din Regulamentul (UE) 2016/679 și a dispozițiilor legislației naționale aplicabile. În lipsa unor împrejurări care să justifice conservarea acestora pentru o perioadă mai îndelungată, înregistrările video sunt stocate pentru o perioadă de 30 de zile calendaristice de la data captării, după expirarea căreia sunt șterse automat sau suprascrise prin funcționarea normală a sistemului de înregistrare, fără intervenție umană. Prin excepție, datele pot fi reținute peste termenul stabilit în cazul în care acestea fac/pot face obiectul unei plângeri/solicitări/sesizări/investigații civile sau penale. 
12. Drepturile dumneavoastră și modul de exercitare al acestora
În calitate de persoană vizată (conform definiției din capitolul III, articolele 14-25 din Regulamentul (UE) 2018/1725), aveți o serie de drepturi specifice, în special dreptul de a accesa datele dumneavoastră cu caracter personal. Drepturile dumneavoastră conform Regulamentului GDPR sunt următoarele: dreptul de a fi informat cu privire la prelucrarea datelor dumneavoastră, dreptul de acces asupra datelor, dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri, dreptul de a vă adresa justiției, dreptul de a depune o plângere în fața unei Autorități de Supraveghere. Drepturile enumerate mai sus nu sunt absolute. Există excepții, de aceea fiecare cerere primită va fi analizată astfel încât să decidem dacă este întemeiată sau nu. În măsura în care cererea este întemeiată, vă vom facilita exercitarea drepturilor. Dacă cererea este neîntemeiată, o vom respinge, însă vă vom informa asupra motivelor refuzului și asupra dreptului de a depune o plângere la Autoritatea de Supraveghere și de a vă adresa justiției. Dacă doriți să vă exerciți drepturile, o puteți face prin transmiterea unei cereri scrise, semnate și datate la adresa de e-mail: contact@ps4.ro, prin utilizarea formularelor special concepute în acest scop și pe care le regăsiți pe site-ul primăriei.
  
13. Întrebări, solicitări și exercitarea drepturilor
Dacă aveți întrebări sau nelămuriri cu privire la prelucrarea informațiilor dumneavoastră sau doriți să vă exercitați drepturile legale sau aveți orice altă îngrijorare cu privire la confidențialitate, ne puteți scrie la adresa de e-mail contact@ps4.ro. În cazul în care considerați că drepturile dumneavoastră prevăzute în Regulamentul (UE) 2018/1725 au fost încălcate ca urmare a prelucrării datelor dumneavoastră cu caracter personal de către operatorul de date, aveți dreptul de a sesiza Autoritatea Națională de Supraveghere a Prelucrării Datelor cu Caracter Personal, Adresa: Bulevardul General Gheorghe Magheru, nr. 28-30, Sector 1, București, cod poștal 010336.

